text: সিলেটের ডাকাত সর্দার ঢাকায় গ্রেফতার – Surma View
  সিলেটের ডাকাত সর্দার ঢাকায় গ্রেফতার
  প্রকাশিত:মঙ্গলবার, ০৯ ফেব্রু ২০২১ ১০:০২
  সুরমাভিউ:- গত ১৪ ডিসেম্বর বিশ্বনাথ থানা এলাকায় সংঘবদ্ধ একদল ডাকাত ডাকাতির প্রস্তুতিকালে জেলা পুলিশের অভিযানে ডাকাত সর্দার শিপন হাজারী ওরফে শিপন মিয়া ২ (দুই) টি দেশীয় তৈরি পাইপগান,১ টি গ্রীল কাটার এবং ৯ রাউন্ড গুলিসহ গ্রেফতার হয়।
  এ সংক্রান্তে বিশ্বনাথ থানায় মামলা নং-১৪, তারিখ- ১৬/১২/২০২০খ্রিঃ ধারা-৩৯৯/৪০২ পেনাল কোড রুজু হয়। উক্ত মামলার ঘটনার সাথে সম্পৃক্ত অন্যান্য ডাকাতদের গ্রেফতারের নিমিত্তে সিলেট ওরফে ওরফে জেলা গোয়েন্দা শাখা দক্ষিন জোন বিশেষ গোয়েন্দা নজরদারি অব্যাহত রাখে। পাশাপাশি বিভিন্ন সময়ে গোপন সংবাদের ভিত্তিতে বিভিন্ন স্থানে অভিযান পরিচালনা করে।এরই ধারাবাহিকতায় মামলার এজাহার নামীয় পলাতক আসামী আন্তঃজেলা ডাকাত সর্দার আব্দুল হক (৪৪), পিতা-মৃত হাবিবুর রহমান, সাং-পুরান নোয়াকোট ,থানা-ছাতক, জেলা-সুনামগঞ্জ-কে তার সহযোগী ডাকাত শফিউর রহমান আজিজ (৩৬), পিতা-মৃত তুরু মিয়া, সাং-মোমিনখলা, থানা-দক্ষিণ সুরমা, এসএমপি, সিলেটসহ জেলা গোয়েন্দা শাখা (দক্ষিণ জোন) সিলেটের একটি আভিযানিক দল তথ্য প্রযুক্তির সহায়তায় ডিএমপি, ঢাকার তেজগাঁও থানাধীন ফার্মগেইটস্থ হোটেল গ্রীন প্যালেস ইন্টারন্যাশনাল হতে আজ মঙ্গলবার (৯ ফেব্রুয়ারি) ভোর ৫.৩০ ঘটিকায় গ্রেফতার করে।
  গ্রেফতারকৃত আসামী প্রায় ১০ বছর ধরে ডাকাতির সাথে জড়িত। সে আন্ত: বিভাগীয় ডাকাত দলের সর্দার। ডাকাত আব্দুল হক এর বিরুদ্ধে ডাকাতি ও অস্ত্র আইনে মোট ১০ (দশ) টি মামলা বিজ্ঞ আদালতে বিচারাধীন/তদন্তাধীন রয়েছে।
  ঘটনার সত্যতা নিশ্চিত করে অতিরিক্ত পুলিশ সুপার (সদর ও মিডিয়া) মো: লুৎফর রহমান জানান, সিলেট জেলার পুলিশ সুপার মোহাম্মদ ফরিদ উদ্দিন পিপিএম এর দিক-নির্দেশনায় জেলা গোয়েন্দা শাখা (দক্ষিণ জোন), সিলেটের অফিসার ইনচার্জ আশীষ কুমার মৈত্র এর নেতৃত্বে ডিবি পুলিশ বিশেষ অভিযান পরিচালনা করে ডাকাতদেরকে গ্রেফতার করে। এ ঘটনায় জড়িত অন্যান্য পলাতক ডাকাতদের গ্রেফতার করার জন্য অভিযান অব্যাহত রেখেছে ডিবি।